Brendan Gaunce

Brendan Gaunce (sündinud 25. märtsil 1994 Sudburys Ontario provintsis) on Kanada jäähokimängija, kes mängib ründajana NHL-i klubis Columbus Blue Jackets.

Aastatel 2010–2014 mängis ta Ontario Hockey League'i klubides Belleville Bulls ja Erie Otters. 

2012. aastal valis Vancouver Canucks ta NHL-i draftis 26. valikuna. Hooajal 2014–15 asus ta mängima American Hockey League'is (AHL) Canucksi noorteklubis Utica Comets. NHL-is debüteeris ta Canucksi meeskonnas 29. oktoobril 2015 mängus Dallas Starsi vastu. Esimese värava lõi ta liigas järgmisel päeval mängus Arizona Coyotesi vastu, kuid see jäi tema ainsaks väravaks sel hooajal. NHL-is on tema kõige resultatiivsem hooaeg olnud 2017–18, mil ta lõi neli väravat ja andis kaks väravasöötu.

2019. aasta juulis sõlmis ta üheaastase lepingu NHL-i klubiga Boston Bruins. Suurem osa hooajast 2019–20 mängis ta AHL-is Boston Bruinsi noorteklubis Providence Bruins. NHL-is sai ta Boston Bruinsi meeskonnas kirja sel hooajal vaid ühe mängu.

2021. aasta jaanuaris sõlmis ta lepingu Rootsi kõrgliiga klubiga Växjö Lakers."Forward klar för Växjö Lakers". vaxjolakers.se. Vaadatud 12.5.2021 Samal aastal tuli ta klubiga Rootsi meistriks.

2021. aasta juulis naasis Gaunche NHL-i, sõlmides kaheaastase lepingu Columbus Blue Jacketsiga."CBJ signs Brendan Gaunce to a one-year, two-way contract". nhl.com. 30.7.2021. Vaadatud 6.4.2022

2012. aastal võitis Gaunce Kanada kuni 18-aastaste koondisega omavanuste maailmameistrivõistlustel pronksmedali.

Tema vanem vend Cameron Gaunce on samuti jäähokimängija.

 Viited 

 Välislingid 
 Brendan Gaunce NHL.com lehel
 Brendan Gaunce hockeydb.com lehel

Kategooria:Kanada jäähokimängijad
Kategooria:Vancouver Canucksi mängijad
Kategooria:Boston Bruinsi mängijad
Kategooria:Columbus Blue Jacketsi mängijad
Kategooria:Sündinud 1994